**Z Á P I S N I C A**

**z 29. zasadnutia Obecného zastupiteľstva Sap, ktoré sa konalo dňa 21.06.2022 v kultúrnom dome v Sape**

Prítomní: Ing. František Miklós, starosta obce

Mgr. Mária Sárközyová, poslankyňa

Imrich Berecki, poslanec

Alexander Csicsay, poslanec

Mgr. Kinga Soósová, poslankyňa

Neprítomní: PhDr. Edita Vidaová, poslankyňa – ospravedlnená neúčasť

Bc. Ildikó Bugárová, hlavná kontrolórka – ospravedlnená neúčasť

Ostatní prítomní podľa prezenčnej listiny pripojenej k tejto zápisnici

Zasadnutie obecného zastupiteľstva obce Sap sa začínalo o 17:10 hodine v miestnom kultúrnom dome. Rokovanie zahájil a viedol starosta obce. Starosta privítal prítomných a konštatoval, že z pozvaných 5 poslancov obecného zastupiteľstva sú prítomní štyria poslanci OZ, teda obecné zastupiteľstvo je spôsobilé rokovať a uznášať sa.

Starosta poveril Sylviu Barciovú vedením zápisnice a za overovateľov zápisnice starosta navrhol poslancov Mgr. Máriu Sárközyovú a Imricha Bereckiho.

Obecné zastupiteľstvo jednohlasne schválilo za overovateľov zápisnice poslankyňu Mgr. Máriu Sárközyovú a poslanca Imricha Bereckiho.

Starosta následne uviedol, že program zasadnutia obecného zastupiteľstva bol poslancom doručený vopred spolu s pozvánkou na zasadnutie obecného zastupiteľstva vrátane relevantných príloh a navrhuje teda, aby bol schválený nasledovný program zasadnutia:

* + 1. Otvorenie zasadnutia, oboznámenie prítomných s programom.
    2. Určenie zapisovateľa a overovateľov zápisnice.
    3. Kontrola uznesení.
    4. Správa o plnení úloh KPSS obce Sap za rok 2021
    5. Návrh: Komunitný plán sociálnych služieb obce Sap, na obdobie 2022-2030.
    6. Návrh: Záverečný účet Obce Sap za rok 2021.

Odborné stanovisko k návrhu záverečného účtu za rok 2021.

* + 1. Výročná správa na rok 2021: Obec Sap a Obecný podnik Sap, s.r.o. - registrovaný sociálny podnik.
    2. Voľby do orgánov samosprávy obcí 2022:
* návrh a schválenie úväzku starostu na volebné obdobie 2022-2026.
* návrh a schválenie na určenie počtu poslancov na volebné obdobie 2022-2026.
  + 1. Referát starostu obce o ukončených, schválených a prebiehajúcich projektoch a investíciách.
    2. Ostatné úlohy, návrhy a podnety. Diskusia.
    3. Záver.

Predložený návrh programu rokovania bol jednohlasne schválený.

Návrhy na zmenu programu rokovania neodzneli.

Ad 3/ Kontrola uznesení

Starosta vymenúval všetky uznesenia, ktoré boli prijaté na 28. zasadnutí OZ, ktoré sa konalo dňa 10.05.2022 a konštatoval, že všetky z nich boli plnené.

Starosta predložil návrh uznesenia, podľa ktorého obecné zastupiteľstvo berie na vedomie kontrolu plnenia uznesení obecného zastupiteľstva prijatých na 28. zasadnutí OZ, ktoré sa konalo dňa 10.05.2022.

Uznesenie bolo jednomyseľne schválené.

Ad 4/ Správa o plnení úloh KPSS obce Sap za rok 2021

Starosta uviedol, že v každom roku treba brať na vedomie, ktoré sociálne služby boli poskytnuté obcou. Hlavnými prioritami v roku 2021 boli:

* terénna opatrovateľská služba – tá aktuálne nefunguje, štátom podporovaný projekt sa skončil v marci 2021, žiadatelia sú presmerovaní na ÚPSVaR,
* sociálna služba v zariadení – ohľadne zabezpečovania prijatia obyvateľa obce do zariadenia sociálnych služieb mimo územného obvodu obce v roku 2021 nebola takáto osoba, tým pádom obec nedopláca ekonomicky oprávnené náklady za obyvateľa obce umiestneného v sociálnom zariadení.
* stravovanie starších a odkázaných osôb - v prípade potreby pre obyvateľov obce stravovanie je zabezpečené prostredníctvom registrovaného dodávateľa stravy, na základe dohody s Platánom si môžu objednať obedy za zvýhodnenú cenu.
* integrácia detí vo výchovno-vzdelávacom procese – zatiaľ vyučovací proces (v MŠ v obci Ňárad a Gabčíkovo a v ZŠ v Čiližskej Radvani a v Gabčíkove) prebieha bez pomoci asistenta učiteľa,
* nezamestnaní - obec v roku 2021 nezamestnávala obyvateľov prostredníctvom ÚPSVaR,
* vybudovanie bezbariérovosti v obci - bezbariérovosť je riešená v obci čiastočne,
* ohľadne priority č. 9 (bytová výstavba a podpora obnovy bytového fondu) obec nečerpávala prostriedky.

Otázky neodzneli. Starosta predložil návrh uznesenia, podľa ktorého obecné zastupiteľstvo obce Sap berie na vedomie Správu o plnení úloh KPSS obce Sap za rok 2021.

Uznesenie bolo jednohlasne schválené.

Ad 5/ Návrh: Komunitný plán sociálnych služieb obce Sap, na obdobie 2022-2030

Starosta uviedol, že aj v tomto prípade sa jedná o obligatórny dokument obce, ktorý zohľadňuje také aspekty ako napr.: vzdelanie, sociálna situácia, dôchodcovia, zdravotne postihnutí, atď.. Obec sa snaží pomáhať v uvedených oblastiach podľa svojej možnosti čo najlepšie za predpokladu existencie spolufinancovania zo strany štátu.

Otázky neodzneli. Starosta predložil návrh uznesenia, podľa ktorého obecné zastupiteľstvo obce Sap schvaľuje Komunitný plán sociálnych služieb obce Sap na obdobie 2022-2030.

Uznesenie bolo jednohlasne schválené.

Ad 6/ Návrh: Záverečný účet Obce Sap za rok 2021. Odborné stanovisko k návrhu záverečného účtu za rok 2021

Starosta udelil slovo účtovníčke obce Mgr. Ivett Csóka, ktorá hneď na úvode uviedla, že obecným zastupiteľstvom schválený rozpočet bol v priebehu roka dvakrát zmenený, pritom sa čítalo s pozitívnym výsledkom. Návrh bol splnený. Následne oboznámila prítomných hlavnými číselnými parametrami Záverečného účtu obce Sap za rok 2021, ktorého návrh bol poslancom rozposlaný pred zasadnutím OZ. Podrobne charakterizovala bežné príjmy a to podľa: daňové a nedaňové, resp. iné nedaňové príjmy, granty a transfery. Pripomenula, že k 31.12.2021 obec eviduje pohľadávky na dani z nehnuteľností v celkovej sume 0,82 EUR. Následne načrtla kapitálové príjmy a príjmové finančné operácie, s tým že predniesla rozbor plnenia príjmov za rok 2021. V roku 2021 bol prijatý jeden úver na refinancovanie úveru obce vedeného v ČSOB v banke Prima banka a.s. v sume 57 000,00 EUR, schválený obecným zastupiteľstvom. V ďalšej časti vymenovala bežné a rozpočtové výdavky obce.

Obec Sap hospodárila v roku 2021 s prebytkovým bežným rozpočtom v sume 15 638,77 € a prebytkovým kapitálovým rozpočtom v sume 46 884,00 €. Prebytok bežného a kapitálového rozpočtu vo výške 62.522,77 € po vylúčení nevyčerpaných finančných prostriedkov zo ŠR a nevyčerpaných finančných prostriedkov zo sociálneho fondu v sume 50 046,02 €, t. j. zostatok dotácie na detské ihrisko v hodnote 50 000,00 eur + soc. fond 46,02 eur (ktoré je možné použiť v ďalšom rozpočtovom roku), je zistený v súlade s § 2 písm. b) a c) a § 10 ods. 3 písm. a) a b) zákona 583/2004 Z.z.. Rozpočtový výsledok hospodárenia v roku 2021 predstavuje prebytok vo výške 12.476,75 €. Podľa § 10 ods. 6 zákona č. 583/2004 Z.z. súčasťou rozpočtu obce sú finančné operácie, ktorými sa vykonávajú prevody prostriedkov peňažných fondov a realizujú sa návratné zdroje financovania a ich splácanie. Výsledok finančných operácií v roku 2021 je schodok vo výške – 4 623,92 €. Takto upravené hospodárenie obce Sap za rok 2021 je prebytok vo výške 7 852,83 €, navrhuje teda obecnému zastupiteľstvu predložený záverečný účet schváliť a prebytok rozpočtového hospodárenia obce vo výške 7 852,83 € použiť na tvorbu rezervného fondu obce. Ďalej uviedla, že miera zadlženosti je v zákonnej norme.

Otázky na účtovníčku neodzneli.

Starosta pripomenul, že p. hlavná kontrolórka ospravedlnila svoju neúčasť na dnešnom rokovaní pre svoju dlhodobú PN, vypracovala však a zaslala obci písomne svoje odborné stanovisko k návrhu záverečného účtu za rok 2021, ktoré poslanci tiež dostali k rukám. Aj zo strany hlavnej kontrolórky boli tiež preskúmané body, ktoré účtovníčka predniesla, a konštatovala v ňom, že hospodárenie obce v roku 2021 bolo rentabilné a v súlade so zákonom, preto navrhuje ho schváliť „bez výhrad“.

Otázky zo strany poslancov neodzneli.

Starosta predniesol návrh uznesenia, aby obecné zastupiteľstvo bralo na vedomie odborné stanovisko hlavnej kontrolórky obce k návrhu Záverečného účtu obce za rok 2021.

Uznesenie bolo jednohlasne schválené.

Starosta predniesol návrh uznesenia, aby obecné zastupiteľstvo schválilo Záverečný účet obce Sap za rok 2021 a vyslovilo súhlas s celoročným hospodárením „bez výhrad“.

Uznesenie bolo jednohlasne schválené.

Starosta predniesol návrh uznesenia, aby obecné zastupiteľstvo bralo na vedomie zisk rozpočtového hospodárenia v roku 2021 vo výške 7852,83 EUR.

Uznesenie bolo jednohlasne schválené.

Starosta predniesol návrh uznesenia, aby obecné zastupiteľstvo schválilo tvorbu rezervného fondu vo výške zisku rozpočtového hospodárenia v roku 2021, t. j. vo výške 7852,83 EUR.

Uznesenie bolo jednohlasne schválené.

Ad 7/ Výročná správa na rok 2021: Obec Sap a Obecný podnik Sap, s.r.o. - registrovaný sociálny podnik

Výročná správa Obce Sap dodáva pohľad do života obce, do jej fungovania, činnosti, kompetencií, cieľov, plánov a hospodárskeho výsledku.

Otázky zo strany poslancov neodzneli.

Starosta predniesol návrh uznesenia, podľa ktorého obecné zastupiteľstvo schvaľuje výročnú správu Obce Sap za rok 2021.

Uznesenie bolo jednohlasne schválené.

Starosta uviedol, že Obecný podnik Sap, s.r.o. je registrovaným sociálnym podnikom, ktorého 100 % -ným spoločníkom je obec Sap. Jeho služby sú dostupné aj pre obyvateľov obce.

Otázky zo strany poslancov neodzneli.

Starosta predniesol návrh uznesenia, podľa ktorého obecné zastupiteľstvo schvaľuje výročnú správu pre Obecný podnik Sap, s.r.o. za rok 2021.

Uznesenie bolo jednohlasne schválené.

Ad 8/ Voľby do orgánov samosprávy obcí 2022:

* návrh a schválenie úväzku starostu na volebné obdobie 2022-2026.
* návrh a schválenie na určenie počtu poslancov na volebné obdobie 2022-2026.

Vzhľadom k tomu, že boli vyhlásené voľby do orgánov územnej samosprávy a to na 29.10.2022, dodržujúc zákonnú lehotu, starosta predniesol návrh uznesenia, podľa ktorého obecné zastupiteľstvo určuje

1. v zmysle § 11 ods. 3 zákona č. 369/1990 Zb. o obecnom zriadení v znení neskorších predpisov 5 (slovom päť) poslancov Obecného zastupiteľstva Obce Sap na celé volebné obdobie 2022 – 2026,
2. v zmysle § 11 ods. 4 písm. i) zákona č. 369/1990 Zb. o obecnom zriadení v znení neskorších predpisov a z dôvodu plnenia povinností vyplývajúcich z verejnej funkcie starostu, starostovi Obce Sap na celé funkčné obdobie 2022 – 2026 rozsah výkonu funkcie starostu na plný úväzok.

Uznesenie bolo jednohlasne schválené.

Ad 9/ Referát starostu obce o ukončených, schválených a prebiehajúcich projektoch a investíciách.

V rámci tohto programového bodu starosta predniesol referát o žiadostiach o nenávratné finančné príspevky podľa rôznych kritérií ako je časový harmonogram podávania žiadosti, ich schválenia resp. odmietnutia, čerpanie finančných prostriedkov, realizácia projektu atď. podľa tabuľky priloženej k zápisnici.

Otázky neodzneli. Starosta predložil návrh uznesenia, podľa ktorého, obecné zastupiteľstvo berie na vedomie referát starostu obce o ukončených, schválených a prebiehajúcich projektoch a investíciách.

Uznesenie bolo jednohlasne schválené.

Ad 10/ Ostatné úlohy, návrhy a podnety. Diskusia.

Starosta uviedol, že t. r. tzv. „Rybársky deň“ sa uskutočňuje v našej obci tento víkend, všetkých prítomných naň pozval a oboznámil ich s jeho dvojdňovým programom.

Ad 11/ Záver

Ďalšie otázky a pripomienky neboli, starosta konštatoval, že všetky programové body dnešného rokovania boli vyčerpané. Poďakoval prítomným za ich účasť a vyhlásil zasadnutie OZ o 17:50 hod. za ukončené.

Starosta obce: Ing. František Miklós ................................................

Overovatelia zápisnice: Mgr. Mária Sárközyová ….............................................

Imrich Berecki ….............................................

Zapisovateľka: Sylvia Barciová …............................................

Prílohy: Pozvánka na zasadnutie OZ

Prezenčná listina

Správa o plnení úloh KPSS obce Sap za rok 2021

Komunitný plán sociálnych služieb obce Sap, 2022-2030

Návrh: Záverečný účet Obce Sap za rok 2021

Odborné stanovisko k návrhu záverečného účtu za rok 2021

Výročná správa: Obec Sap a Obecný podnik Sap, s.r.o. - registrovaný sociálny podnik

Prehľad o ukončených, schválených a prebiehajúcich projektoch a investíciách

**UZNESENIA**

**Uznesenie č. 246/2022/29-01**

**Obecné zastupiteľstvo obce Sap schvaľuje** za overovateľov zápisnice poslankyňu Mgr. Máriu Sárközyovú a poslanca Imricha Bereckiho.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 247/2022/29-02**

**Obecné zastupiteľstvo obce Sap schvaľuje** program zasadnutia obecného zastupiteľstva zhodne s písomnou pozvánkou zo dňa 14.06.2022.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 248/2022/29-03**

**Obecné zastupiteľstvo obce Sap berie na vedomie** kontrolu plnenia uznesení obecného zastupiteľstva prijatých na 28. zasadnutí OZ, ktoré sa konalo dňa 10.05.2022.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 249/2022/29-04**

**Obecné zastupiteľstvo obce Sap berie na vedomie** Správu o plnení úloh KPSS obce Sap za rok 2021.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 250/2022/29-05**

**Obecné zastupiteľstvo obce Sap schvaľuje** Komunitný plán sociálnych služieb obce Sap na obdobie 2022-2030.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 251/2022/29-06**

**Obecné zastupiteľstvo obce Sap berie na vedomie** odborné stanovisko hlavnej kontrolórky obce k návrhu Záverečného účtu obce za rok 2021.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 252/2022/29-07**

**Obecné zastupiteľstvo obce Sap schvaľuje** Záverečný účet obce Sap za rok 2021 a **vyslovuje** **súhlas** s celoročným hospodárením „bez výhrad“.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. Franišek Miklós, starosta obce: ...............................................

**Uznesenie č. 253/2022/29-08**

**Obecné zastupiteľstvo obce Sap berie na vedomie** zisk rozpočtového hospodárenia v roku 2021 vo výške 7852,83 EUR.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 254/2022/29-09**

**Obecné zastupiteľstvo obce Sap schvaľuje** tvorbu rezervného fondu vo výške zisku rozpočtového hospodárenia v roku 2021, t. j. vo výške 7852,83 EUR

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 255/2022/29-10**

**Obecné zastupiteľstvo obce Sap schvaľuje** výročnú správu Obce Sap za rok 2021.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 256/2022/29-11**

**Obecné zastupiteľstvo obce Sap schvaľuje** výročnú správu pre Obecný podnik Sap, s.r.o. za rok 2021.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 257/2022/29-12**

**Obecné zastupiteľstvo obce Sap určuje**

1. v zmysle § 11 ods. 3 zákona č. 369/1990 Zb. o obecnom zriadení v znení neskorších predpisov 5 (slovom päť) poslancov Obecného zastupiteľstva Obce Sap na celé volebné obdobie 2022 – 2026,
2. v zmysle § 11 ods. 4 písm. i) zákona č. 369/1990 Zb. o obecnom zriadení v znení neskorších predpisov a z dôvodu plnenia povinností vyplývajúcich z verejnej funkcie starostu, starostovi Obce Sap na celé funkčné obdobie 2022 – 2026 rozsah výkonu funkcie starostu na plný úväzok.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 258/2022/29-13**

**Obecné zastupiteľstvo obce Sap berie na vedomie** referát starostu obce o ukončených, schválených a prebiehajúcich projektoch a investíciách.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................